Ájtatosság Szűz Szent Borbála vértanú tiszteletére. Budapest 1874. Nyomatott Bucsánszky Alajosné. Ősz utcza 20. Gyűjteményünkből. A kis nyomtatvány arról is nevezetes, hogy utal a Borbála-kultusz Csehországban való újjászületésére, II. József tiltó rendelkezése után. Budweis püspöke elrendeli (1854), hogy Borbála-társulatok alakuljanak. A tagok többek között kötelezik magukat, hogy a boldog kimúlásért Borbála tiszteletére naponta egy Miatyánkot elmondanak, a szent ünnepén gyónnak, áldoznak, misét hallgatnak. Gondjuk lesz rá, hogy a betegek szentségéhez jussanak. A papot elkísérik a beteghez, és amíg az gyónik, ők imádkoznak érette.