Nagykamarási változata Ortutay Gyula: Magyar népmesék III, 379. A történet prédikációs példázatból vált törzsökös magyarnak tetsző népmondává, miközben a Don Juan-mondát is ihlette. Moser–Rath 96, 141, 432, 444. Vö. még Röhrich II, 53, 407. A kitűnő összefoglalás a magyar változatokat nem ismeri. Egy karinthiai variánsban szintén föltűnik a Szent János áldása, egyízben pedig a koponya vendégségbe hívása. A monda megkopott változatát a szegedi táj kiváló mesemondójától, Tombácz Jánostól is hallottuk, de az áldásmotívum már kihullott belőle.