A Szent Háromság Tudni illik Atya, Fiú és Szent Lélek Isten üdvösséges neve és dicsőséges Czímere alatt Budai Feo szabad Királyi Városban Jézus Társasága régenten Szent László Királytól építtetett Templomában Felséges Királyi Magyar Udvar által Krisztus szeuletése után 1725. esztendőben második Vasárnapján dicseóségessen feállíttatott Congregationak Könyvetskéje, mellyben ennek a Szent Háromság Congregationak tulajdonsága vége, Angyali Olvasója és Búcsúi Regulái magyaráztatnak. Anno 1743. Ilyen társulatok országszerte virágoztak és emberbaráti célokat is szolgáltak. Padányi Biró püspök szerint a szűkölködőknek, a nyomorult szegény koldusoknak, gyámoltalan özvegyeknek, árváknak segítségére, ruházására, táplálására ispotályt nem mindenütt építhetünk. Elrendeli azonban, hogy a jeruzsálemi templom mintájára minden templomban legyen egy háromszögletes ládácska, födelén hasadék a pénz „hányogatására”. Újholdvasárnap a szentmise szokott idejekor ki-ki menjen a kincses ládácska felé, vessen bele a Szentháromság tisztességére 3 pénzt, vagy 3 krajcárt tehetsége és ájtatossága szerint. Ami egész éven át összejön, azt hárman Szentháromság ünnepén vegyék ki, számlálják össze és a szegények között osszák szét. A tagok három árva fiút ruháznak, iskoláztatnak, három árva lányt férjhez adnak. Péhm 149.